મુંબઇની એક પીઆર કંપનીમાં કામ કરતી વખતે ઉપાસનાના મનમાં વાંરવાર નેત્રહીન લોકો માટે કંઇક કરવાના વિચારો આવતા. તેમના મનમાં ખ્યાલ આવ્યો કે બ્રેલ લિપીમાં એક લાઇફસ્ટાઇલ મેગેઝિન લોન્ચ કરવામાં આવે તો કેવું! ઉપાસનાના મનમાં આવેલ આ વિચારની રજૂઆત તેણે પોતાના મિત્ર સાથે કરીને અને બસ બંને જણાએ ભેગા મળીને મેગેઝિન લોન્ચ કરી દીધું. મે, 2013માં ઉપાસનાએ ‘વાઇટ પ્રિન્ટ’ નામનું 64 પેજનું અંગ્રેજી લાઇફસ્ટાઇલ મેગેઝિન લોન્ચ કર્યું. આ મેગેઝિન એટલા માટે ખાસ છે કારણ કે લાઇફસ્ટાઇલ પર બ્રેલ લિપીમાં પ્રકાશિત થતું આ પહેલું મેગેઝિન છે.